**ΜΑΘΗΜΑ: ΑΟΔ**

**ΤΑΞΗ: ΓΤ**

**2ο ΕΠΑΝΑΛΗΠΤΙΚΕΣ ΑΣΚΗΣΕΙΣ (ΣΕΛ. 83 – 116)**

**ΟΜΑΔΑ Α**

**ΘΕΜΑ 1ο**

Να κυκλώσετε το γράμμα που αντιστοιχεί στη σωστή απάντηση.

1. Η διαδικασία του marketing

 α) συνδέει την παραγωγή με την κατανάλωση

 β) κατευθύνει τη ροή των προϊόντων ή υπηρεσιών

 γ) επηρεάζει τη λήψη αποφάσεων

 δ) σχετίζεται με όλα τα παραπάνω

2. Οι λειτουργίες των πωλήσεων μιας επιχείρησης στοχεύουν στο

 α) να προσελκύουν τους πελάτες να αγοράσουν τα προϊόντα μιας επιχείρησης.

 β) να αναγκάζουν τους πελάτες να αγοράσουν τα προϊόντα μιας επιχείρησης

 γ) να προσελκύουν και να πείθουν τους πελάτες να αγοράσουν τα προϊόντα μιας επιχείρησης

 δ) να επιβάλλουν στους πελάτες τα προϊόντα μιας επιχείρησης

3. Οι εμπορικοί αντιπρόσωποι και οι λιανοπωλητές είναι τυπικά παραδείγματα επαγγελματικών δραστηριοτήτων που προσδιορίζουν τη λεγόμενη

 α) έμμεση πώληση

 β) άμεση πώληση

 γ) αγοραπωλησία

 δ) διοίκηση πωλήσεων

4. Η χρηματοοικονομική διοίκηση έχει ως αντικείμενο τη μελέτη των χρηματοοικονομικών στοιχείων της επιχείρησης και

 α) την υποστήριξη των επιχειρηματικών αποφάσεων

 β) την εφαρμογή των αποφάσεων της επιχείρησης

 γ) την υποστήριξη των επιχειρηματικών αποφάσεων και τη συμμετοχή στη διαδικασία λήψης τους

 δ) τη συμμετοχή στη διαδικασία λήψης των επιχειρηματικών αποφάσεων

5. Με τη μελέτη των χρηματοοικονομικών στοιχείων, παρουσιάζεται η

 χρηματοοικονομική κατάσταση της επιχείρησης

 α) στους προμηθευτές

 β) στους μετόχους και στους πιστωτές

 γ) στους εργαζόμενους και στους καταναλωτές

 δ) σε όλους τους παραπάνω

6. Οι μεταβλητές που συνιστούν το μίγμα μάρκετινγκ είναι:

 α) η προώθηση, η διαφήμιση και οι δημόσιες σχέσεις

 β) οι εκπτώσεις και οι προσωπικές πωλήσεις

 γ) το προϊόν, η τιμή, η διανομή και η προώθηση

 δ) η τιμή και η διαφήμιση του προϊόντος

7. Ποια από τις παρακάτω λειτουργίες της χρηματοοικονομικής διοίκησης έχει αντικείμενο τη διαχείριση των εισπράξεων και των πληρωμών της επιχείρησης;

 α) η λειτουργία του προϋπολογισμού

 β) η ταμειακή λειτουργία

 γ) η λογιστική λειτουργία

 δ) η λειτουργία διαχείρισης κεφαλαίων

8. Ο σχεδιασμός της παραγωγής, ως ενέργεια της λειτουργίας της Διοίκησης Παραγωγής, αποσκοπεί στον προσδιορισμό θεμάτων που αφορούν

 α) την απαραίτητη τεχνογνωσία και το μηχανολογικό εξοπλισμό που

 θα χρησιμοποιηθεί

 β) την αποθήκευση των προϊόντων

 γ) τη συντήρηση και την αντικατάσταση του μηχανολογικού εξοπλισμού

 δ) τον ποιοτικό έλεγχο του προϊόντος

9. Η αξιολόγηση του προσωπικού μιας επιχείρησης διενεργείται:

 α) από τους μετόχους

 β) από τη Διεύθυνση Προσωπικού

 γ) από τα στελέχη των τμημάτων στα οποία ανήκουν οι εργαζόμενοι

 δ) από τη Διεύθυνση Προσωπικού και τα στελέχη των τμημάτων στα

 οποία ανήκουν οι εργαζόμενοι

10. Στη Διοίκηση Ανθρωπίνων Πόρων, η κατάστρωση προγραμμάτων για την αντιμετώπιση ελλείψεων σε τεχνικά, επιστημονικά και διοικητικά στελέχη ανήκει στην επιμέρους λειτουργία:

 α) του προγραμματισμού του ανθρώπινου δυναμικού

 β) των προσλήψεων

 γ) της εκπαίδευσης – ανάπτυξης

 δ) των εργασιακών σχέσεων

11. Στη Διοίκηση Ανθρωπίνων Πόρων η προσέλκυση, η επιλογή και η εγκατάσταση προσωπικού στην επιχείρηση ανήκει στην επιμέρους λειτουργία:

 α) των προσλήψεων

 β) του προγραμματισμού του ανθρώπινου δυναμικού

 γ) της εκπαίδευσης – ανάπτυξης

 δ) της αξιολόγησης

**ΘΕΜΑ 2ο**

Να χαρακτηρίσετε τις παρακάτω προτάσεις με την ένδειξη ***Σωστό (Σ)*** ή ***Λανθασμένο*** ***(Λ)*** και να αιτιολογήσετε την απάντησή σας.

1. Το marketing επηρεάζει τα άτομα και τις κοινωνικές ομάδες αποκλειστικά σε ότι αφορά τη στάση που αναπτύσσουν απέναντι στα προβαλλόμενα προϊόντα / υπηρεσίες των επιχειρήσεων.
2. Η ικανοποίηση μιας συγκεκριμένης ομάδας καταναλωτών στους οποίους επιθυμεί να απευθυνθεί σε μια δεδομένη χρονική περίοδο είναι ο βασικός στόχος της επιχείρησης, σχετικά με τις μεταβλητές του μίγματος μάρκετινγκ.
3. Η επιτυχής πώληση εξαρτάται σε πολύ μεγάλο βαθμό από την αποτελεσματική επικοινωνία μεταξύ πωλητή και καταναλωτή.
4. Η λογιστική λειτουργία έχει ως αντικείμενο τη διαχείριση των εισπράξεων και πληρωμών της επιχείρησης.
5. Η επιχείρηση έχει ανάγκη από διαθέσιμα κεφάλαια για την κάλυψη πληρωμών, οι οποίες είναι απαραίτητες για την απόκτηση εισροών.
6. Άμεση πώληση είναι εκείνη, σύμφωνα με την οποία ο καταναλωτής προμηθεύεται το προϊόν απευθείας από τους λιανοπωλητές.
7. Η Χρηματοοικονομική Διοίκηση, με τα ειδικά στελέχη της, ερευνά τα θέματα αμοιβών και την αγορά εργασίας.
8. Οι αντικειμενικοί σκοποί της Διοίκησης Παραγωγής είναι αρχικά ο σχεδιασμός και στη συνέχεια η λειτουργία των συστημάτων παραγωγής.
9. Σε μια επιχείρηση ο καθορισμός της δομής των αμοιβών των εργαζομένων είναι έργο της Διοίκησης Ανθρωπίνων Πόρων.
10. Η Διοίκηση Ανθρωπίνων Πόρων, στο πλαίσιο της λειτουργίας των προσλήψεων, φροντίζει και για την τοποθέτηση του προσωπικού στην επιχείρηση.
11. Η Χρηματοοικονομική Διοίκηση περιλαμβάνει στις επιμέρους λειτουργίες της την εξασφάλιση της ποιότητας και τον έλεγχο της παραγωγής.
12. Η ταμειακή λειτουργία έχει αντικείμενο τη διαχείριση των διαθέσιμων κεφαλαίων της επιχείρησης, τα οποία είναι απαραίτητα για την απόκτηση εισροών.

**ΟΜΑΔΑ Β**

1. Ποια στάδια περιλαμβάνει η διοικητική διαδικασία των πωλήσεων;
2. Ποιες είναι οι βασικές αρμοδιότητες της λειτουργίας του προϋπολογισμού;
3. Τί προσδιορίζει ο προγραμματισμός παραγωγής;
4. Ποιες οι επιμέρους λειτουργίες της Χρηματοοικονομικής Διοίκησης (λειτουργίας);
5. Η Χρηματοοικονομική Διοίκηση ασχολείται με την παρακολούθηση και τη μελέτη των χρηματοοικονομικών στοιχείων της επιχείρησης. Για ποιους κυρίως λόγους είναι χρήσιμα τα στοιχεία που προκύπτουν;
6. Σε ποιες κατηγορίες ταξινομείται ο προγραμματισμός της παραγωγής;
7. Ποιες οι διακρίσεις του ελέγχου παραγωγής;
8. Ποιος είναι ο αντικειμενικός στόχος των διαδικασιών συντήρησης του μηχανικού εξοπλισμού;
9. Ποιες ενέργειες περιλαμβάνονται στην επί μέρους λειτουργίας της πρόσληψης προσωπικού;
10. Να ορίσετε το marketing.
11. Να αναφέρετε τρία παραδείγματα, στα οποία το marketing επιδρά στην καθημερινή ζωή και επηρεάζει τη συμπεριφορά των ατόμων.
12. Ποιος είναι ο ρόλος της Διοίκησης Παραγωγής στην επιχείρηση ή τον οργανισμό;
13. Από τις επιμέρους λειτουργίες της Διοίκησης Ανθρωπίνων Πόρων μιας επιχείρησης να περιγράψετε αυτή των εργασιακών σχέσεων.